**আন্তর্জাতিক মাতৃভাষা দিবস** হল একুশে ফেব্রুয়ারি বাংলাদেশ ও পশ্চিমবঙ্গসহ সমস্ত বাংলাভাষী অঞ্চলে পালিত একটি বিশেষ দিবস, যা ১৯৯৯ খ্রিস্টাব্দের ১৭ নভেম্বরে জাতিসংঘ কর্তৃক গৃহীত সিদ্ধান্ত অনুযায়ী  প্রতিবছর ২১শে ফেব্রুয়ারি বিশ্বব্যাপী পালন করা হয়। এটি শহীদ দিবস হিসাবেও পরিচিত। এ দিনটি বাঙালি জনগণের ভাষা আন্দোলনের মর্মন্তুদ ও গৌরবোজ্জ্বল স্মৃতিবিজড়িত একটি দিন হিসেবে চিহ্নিত হয়ে আছে। ১৯৫২ সালে এইদিনে (৮ ফাল্গুন, ১৩৫৮, বৃহস্পতিবার) মাতৃভাষা বাংলাকে তৎকালীন পূর্ব পাকিস্তানের রাষ্ট্রভাষা করার দাবিতে ঢাকায় আন্দোলনরত বাঙালি ছাত্রদের ওপর পুলিশের গুলিবর্ষণে অনেক তরুণ ছাত্র শহীদ হন। যাঁদের মধ্যে রফিক, জব্বার, শফিউর, সালাম, বরকত উল্লেখযোগ্য এবং এই কারণে এ দিনটি শহীদ দিবস হিসেবে চিহ্নিত হয়ে আসছে।

ইতিহাস
------

অ্যাসফিল্ড পার্ক, সিডনি, অস্ট্রেলিয়ায় আন্তর্জাতিক মাতৃভাষা দিবস উদ্‌যাপন।
মূল নিবন্ধ: বাংলা ভাষা আন্দোলন
বঙ্গীয় সমাজে বাংলা ভাষার অবস্থান নিয়ে বাঙালির আত্ম-অম্বেষায় যে ভাষাচেতনার উন্মেষ ঘটে, তারই সূত্র ধরে বিভাগোত্তর পূর্ববঙ্গের রাজধানী ঢাকায় ১৯৪৭ সালের নভেম্বর-ডিসেম্বরে ভাষা-বিক্ষোভ শুরু হয়। ১৯৪৮ সালের মার্চে এ নিয়ে সীমিত পর্যায়ে আন্দোলন হয় এবং ১৯৫২ সালের **একুশে ফেব্রুয়ারি** তার চরম প্রকাশ ঘটায়।

ঐদিন সকালে ঢাকা বিশ্ববিদ্যালয়ের ছাত্ররা ১৪৪ ধারা অমান্য করে রাজপথে বেরিয়ে এলে পুলিশ তাদের ওপর গুলি চালায়। এতে আবুল বরকত, আবদুল জব্বার, আবদুস সালামসহ কয়েকজন ছাত্রযুবা হতাহত হন। এ ঘটনার প্রতিবাদে ক্ষুব্ধ ঢাকাবাসী ঢাকা মেডিকেল কলেজ হোস্টেলে সমবেত হয়। নানা নির্যাতন সত্ত্বেও ছাত্রদের পাশাপাশি সাধারণ মানুষেরা প্রতিবাদ জানাতে পরের দিন ২২ ফেব্রুয়ারি পুনরায় রাজপথে নেমে আসে। তারা মেডিকেল কলেজ হোস্টেল প্রাঙ্গণে শহীদদের জন্য অনুষ্ঠিত গায়েবি জানাজায় অংশগ্রহণ করে। ভাষাশহীদদের স্মৃতিকে অমর করে রাখার জন্য ২৩ ফেব্রুয়ারি এক রাতের মধ্যে মেডিকেল কলেজ হোস্টেল প্রাঙ্গণে গড়ে ওঠে একটি স্মৃতিস্তম্ভ, যা সরকার ২৬ ফেব্রুয়ারি গুঁড়িয়ে দেয়। একুশে ফেব্রুয়ারির এই ঘটনার মধ্য দিয়ে ভাষা আন্দোলন আরও বেগবান হয়। ১৯৫৪ সালে প্রাদেশিক পরিষদ নির্বাচনে যুক্তফ্রন্ট জয়লাভ করলে ৭ মে অনুষ্ঠিত গণপরিষদের অধিবেশনে বাংলাকে পাকিস্তানের অন্যতম রাষ্ট্রভাষা হিসেবে স্বীকৃতি দেওয়া হয়। বাংলাকে পাকিস্তানের দ্বিতীয় রাষ্ট্রভাষা হিসাবে স্বীকৃতি দিয়ে সংবিধানে পরিবর্তন আনা হয় ১৯৫৬ সালের ২৯ ফেব্রুয়ারি।

১৯৮৭ সালের ২৬ ফেব্রুয়ারি জাতীয় সংসদে 'বাংলা ভাষা প্রচলন বিল' পাশ হয়। যা কার্যকর হয় ৮ মার্চ ১৯৮৭ সাল থেকে।

আন্তর্জাতিক মাতৃভাষা দিবস হিসেবে স্বীকৃতি
-----------------------------------------

কানাডার ভ্যাঙ্কুভার শহরে বসবাসরত দুই বাঙালি রফিকুল ইসলাম এবং আব্দুস সালাম প্রাথমিক উদ্যোক্তা হিসেবে একুশে ফেব্রুয়ারিকে *আন্তর্জাতিক মাতৃভাষা দিবস* হিসেবে ঘোষণার আবেদন জানিয়েছিলেন জাতিসংঘের মহাসচিব কফি আনানের কাছে ১৯৯৮ খ্রিষ্টাব্দে। সে সময় সেক্রেটারী জেনারেলের প্রধান তথ্য কর্মচারী হিসেবে কর্মরত হাসান ফেরদৌসের নজরে এ চিঠিটি আসে। তিনি ১৯৯৮ সালের ২০ শে জানুয়ারী রফিককে অনুরোধ করেন তিনি যেন জাতিসংঘের অন্য কোন সদস্য রাষ্ট্রের কারো কাছ থেকে একই ধরনের প্রস্তাব আনার ব্যবস্থা করেন। পরে রফিক, আব্দুস সালামকে সাথে নিয়ে "মাদার ল্যাংগুয়েজ লাভার্স অফ দ্যা ওয়ার্ল্ড" নামে একটি সংগঠন দাঁড় করান। এতে একজন ইংরেজিভাষী, একজন জার্মানভাষী, একজন ক্যান্টোনিভাষী, একজন কাচ্চিভাষী সদস্য ছিলেন। তারা আবারো কফি আনানকে "এ গ্রুপ অব মাদার ল্যাংগুয়েজ অফ দ্যা ওয়ার্ল্ড"-এর পক্ষ থেকে একটি চিঠি লেখেন, এবং চিঠির একটি কপি ইউএনওর কানাডীয় দূত ডেভিড ফাওলারের কাছেও প্রেরণ করা হয়।

১৯৯৯ সালে তারা জোশেফের সাথে ও পরে ইউনেস্কোর আনা মারিয়ার সাথে দেখা করেন, আনা মারিয়া পরামর্শ দেন তাদের প্রস্তাব ৫ টি সদস্য দেশ – কানাডা , ভারত, হাঙ্গেরি, ফিনল্যান্ড এবং বাংলাদেশ দ্বারা আনীত হতে হবে। তারপর বাংলাদেশের বিভিন্ন প্রস্তাবের পক্ষে সমর্থন দানে ২৯টি দেশ অনুরোধ জানাতে কাজ করেন।

১৯৯৯ খ্রিষ্টাব্দের ১৭ নভেম্বর অনুষ্ঠিত ইউনেস্কোর প্যারিস অধিবেশনে প্রস্তাব উত্থাপন করা হয় ও এতে ১৮৮টি দেশ সমর্থন জানালে একুশে ফেব্রুয়ারিকে **আন্তর্জাতিক মাতৃভাষা দিবস** হিসেবে ঘোষণা করা হয়  এবং ২০০০ সালের ২১ ফেব্রুয়ারি থেকে দিবসটি জাতিসংঘের সদস্যদেশসমূহে যথাযথ মর্যাদায় পালিত হয়ে আসছে।

২০১০ সালের ২১ অক্টোবর বৃহস্পতিবার জাতিসংঘ সাধারণ পরিষদের ৬৫তম অধিবেশনে *এখন থেকে প্রতিবছর একুশে ফেব্রুয়ারি আন্তর্জাতিক মাতৃভাষা দিবস পালন করবে জাতিসংঘ* এ-সংক্রান্ত একটি প্রস্তাব সর্বসম্মতভাবে পাস হয়। আন্তর্জাতিক মাতৃভাষা দিবস পালনের প্রস্তাবটি সাধারণ পরিষদের ৬৫তম অধিবেশনে উত্থাপন করে বাংলাদেশ। মে মাসে ১১৩ সদস্যবিশিষ্ট জাতিসংঘের তথ্যবিষয়ক কমিটিতে প্রস্তাবটি সর্বসম্মতভাবে পাস হয়।

উদ্‌যাপন
--------

শহীদ মিনার, ঢাকা, বাংলাদেশ।
১৯৫২ সাল থেকে প্রতি বছর এ দিনটি জাতীয় শহিদ দিবস হিসেবে উদ্‌যাপিত হয়ে আসছে। বর্তমানে ঢাকা বিশ্ববিদ্যালয়ের পরিচালনায় ২১ ফেব্রুয়ারি রাত ১২টা এক মিনিটে প্রথমে রাষ্ট্রপতি এবং পরে একাদিক্রমে প্রধানমন্ত্রী, মন্ত্রিপরিষদের সদস্যবৃন্দ, ঢাকা বিশ্ববিদ্যালয়ের উপাচার্য, শিক্ষকবৃন্দ, ঢাকাস্থ বিভিন্ন দূতাবাসের কর্মকর্তাবৃন্দ, রাজনৈতিক নেতৃবৃন্দ, বিভিন্ন প্রতিষ্ঠান ও সংগঠন এবং সর্বস্তরের জনগণ কেন্দ্রীয় শহীদ মিনারে এসে শহীদদের প্রতি শ্রদ্ধার্ঘ্য নিবেদন করেন। এ সময় আমার ভাইয়ের রক্তে রাঙানো একুশে ফেব্রুয়ারি, আমি কি ভুলিতে পারি গানের করুণ সুর বাজতে থাকে।

বাংলাদেশ স্বাধীন হওয়ার পর একুশে ফেব্রুয়ারি সরকারি ছুটির দিন হিসেবে ঘোষিত হয়। এদিন শহীদ দিবসের তাৎপর্য তুলে ধরে রেডিও, টেলিভিশন এবং সাংস্কৃতিক সংগঠনগুলো বিভিন্ন অনুষ্ঠানের আয়োজন করে। দেশের সংবাদপত্রগুলিও বিশেষ ক্রোড়পত্র প্রকাশ করে। বাংলা একাডেমি ফেব্রুয়ারি মাস জুড়ে ঢাকায় একুশে বইমেলার আয়োজন করে। বর্তমানে ভারতের বেশ কিছু বিদ্যালয় ও শিক্ষা প্রতিষ্ঠানেও এই আন্তর্জাতিক মাতৃভাষা দিবস উদ্যাপিত হয়। ।

সময়রেখা
--------

* ১৯৫২: বাংলা ভাষা আন্দোলন
* ১৯৫৫: বাংলাদেশে প্রথম ভাষা আন্দোলন দিবস পালিত হয়
* ১৯৯৯: ইউনেস্কো ২১শে ফেব্রুয়ারি (একুশে ফেব্রুয়ারি) কে আন্তর্জাতিক মাতৃভাষা দিবস হিসেবে ঘোষণা করে।
* ২০০০: আন্তর্জাতিক মাতৃভাষা দিবসের উদ্বোধনী উদযাপন

চিত্রশালা
---------

* ঢাকায় আন্তর্জাতিক মাতৃভাষা দিবস উদ্‌যাপনঢাকায় আন্তর্জাতিক মাতৃভাষা দিবস উদ্‌যাপন
* উদ্‌যাপন, ২১ ফেব্রুয়ারি ২০১৮উদ্‌যাপন, ২১ ফেব্রুয়ারি ২০১৮
* কলকাতা বিশ্ববিদ্যালয় আলিপুর ক্যাম্পাসে মাতৃভাষা দিবস উদ্‌যাপন, ২০১৮কলকাতা বিশ্ববিদ্যালয় আলিপুর ক্যাম্পাসে মাতৃভাষা দিবস উদ্‌যাপন, ২০১৮
* ২০১৭ সালে বেঙ্গালুরুতে আন্তর্জাতিক মাতৃভাষা দিবস উদ্‌যাপন২০১৭ সালে বেঙ্গালুরুতে আন্তর্জাতিক মাতৃভাষা দিবস উদ্‌যাপন
* একুশে বইমেলা, আলবের্তা, কানাডাএকুশে বইমেলা, আলবের্তা, কানাডা
* কলকাতা ভাষা শহীদ মিনারকলকাতা ভাষা শহীদ মিনার

আরও দেখুন
---------

* শহীদ দিবস
* বাংলাদেশ
* বঙ্গ
* বাংলা ভাষা
* পশ্চিমবঙ্গ
* ভাষা আন্দোলন

তথ্যসূত্র
---------

1. ↑  "আন্তর্জাতিক মাতৃভাষা ইনস্টিটিউট"। *imli.portal.gov.bd* (ইংরেজি ভাষায়)। সংগ্রহের তারিখ ২০২৩-০৮-২৭। [*স্থায়ীভাবে অকার্যকর সংযোগ*]
2. ↑  "একুশে ফেব্রুয়ারি - বাংলাপিডিয়া"। *bn.banglapedia.org*। সংগ্রহের তারিখ ২০২৩-০২-২১।
3. ↑  টরন্টোয় একুশে, বিবিসি বাংলা
4. ↑  "The General Conference (Imprint, Page # 38, last paragraph) proclaim "International Mother Language Day" to be observed on 21 February"। *unesdoc.unesco.org*। ১৯৯৯-১১-১৬। সংগ্রহের তারিখ ২০১৯-০৪-২১।
5. ↑  "U.N. General Assembly, Sixty-first Session, Agenda item 114, Resolution adopted by the General Assembly, 61/266. Multilingualism (A/RES/61/266)" (পিডিএফ)। ১৬ ডিসেম্বর ২০০৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ ফেব্রুয়ারি ২০০৯।
6. ↑  "একুশে ফেব্রুয়ারি আন্তর্জাতিক মাতৃভাষা দিবস পালন করবে জাতিসংঘ"। ২০১৪-০৩-০৭ তারিখে মূল থেকে আর্কাইভ করা। সংগ্রহের তারিখ ২০১৪-০১-১২।
7. ↑  প্রতিবেদক, নিজস্ব। "কড়া নাড়ছে একুশে বইমেলা"। *www.prothomalo.com*। সংগ্রহের তারিখ ১৪ এপ্রিল ২০২২।
8. ↑  ইসলাম, সৈয়দ মনজুরুল (১৯৯৪)। *একুশের প্রবন্ধ: ১৯৫২-এর ভাষা আন্দোলন*। ঢাকা: বাংলা একাডেমি। আইএসবিএন 984-07-2968-3।

বহিঃসংযোগ
---------

* আন্তর্জাতিক মাতৃভাষা দিবসের ইতিহাস (ইংরেজি)
* আন্তর্জাতিক মাতৃভাষা দিবসের জন্য ইউনেস্কোর মূলপাতা
* ইউনেস্কো শিক্ষা

| * দে
* স
বাংলা ভাষা আন্দোলন |
| --- |
| ইতিহাস ও ঘটনাসমূহ | 
* বাংলা ভাষা আন্দোলন
	+ বাংলা ভাষা আন্দোলনের কালপঞ্জি
* বাংলা ভাষা আন্দোলনের ইতিহাস বিষয়ক গ্রন্থ
* তমদ্দুন মজলিস
* আরবি হরফে বাংলা লিখন
* আরবিকে পাকিস্তানের রাষ্ট্রভাষা করার প্রস্তাব
* বাংলার রোমানীকরণ
* সর্বদলীয় কেন্দ্রীয় রাষ্ট্রভাষা কর্মী পরিষদ
* রাষ্ট্রভাষা সংগ্রাম পরিষদ
* বাংলা ভাষা আন্দোলনের সময় রাজনৈতিক দলগুলোর ভূমিকা
* *দৈনিক আজাদ*
* উর্দু আন্দোলন
* পাকিস্তানের রাষ্ট্র ভাষা বাংলা না উর্দু?
* বাংলা ভাষা আন্দোলন (মানভূম)
* বাংলা ভাষা আন্দোলন (বরাক উপত্যকা)

 |  |
| ব্যক্তি | 
* আবুল কাসেম
* আবদুল গফুর
* আবদুল জব্বার (ভাষা শহীদ)
* আবদুস সালাম
* আবুল বরকত
* কমলা ভট্টাচার্য
* কানাইলাল নিয়োগী
* কুমুদরঞ্জন দাস
* চন্ডীচরণ সূত্রধর
* জগন্ময় দেব
* তরণী দেবনাথ
* দিব্যেন্দু দাস
* বিজন চক্রবর্তী
* বীরেন্দ্র সূত্রধর
* রফিকউদ্দিন আহমদ
* শচীন্দ্রচন্দ্র পাল
* শফিউর রহমান
* সত্যেন্দ্রকুমার দেব
* আবদুস সালাম (ভাষা শহীদ)
* সুকোমল পুরকায়স্থ
* সুনীল সরকার
* হিতেশ বিশ্বাস
* শওকত আলী
* ধীরেন্দ্রনাথ দত্ত
* খাজা নাজিমুদ্দিন
* মোহাম্মদ আলী জিন্নাহ
* নূরুল হক ভূঁইয়া
* লিয়াকত আলি খান
* সামসুল হক
* হামিদুর রহমান
* মোহাম্মদ তোয়াহা
* আব্দুল মতিন
* আব্দুল মালেক উকিল
* এ কে ফজলুল হক
* আবদুল হামিদ খান ভাসানী
* অলি আহাদ
* আবুল হাশিম
* আবুল কালাম শামসুদ্দীন
* কাজী গোলাম মাহবুব
* গাজীউল হক
* মুহাম্মদ হাবিবুর রহমান
* মাহবুব উল আলম চৌধুরী
* জহির রায়হান
* মোহাম্মদ আকরম খাঁ
* মোহাম্মদ সুলতান
* আব্দুল লতিফ
* আলতাফ মাহমুদ
* মুহম্মদ শহীদুল্লাহ
* নুরুল আমিন
* আবদুর রশীদ তর্কবাগীশ
* শেখ মুজিবুর রহমান
* মুনির চৌধুরী

 |
| স্মৃতিরক্ষা | 
* একুশে বই মেলা
* কেন্দ্রীয় শহীদ মিনার
* একুশে পদক
* ভাষা আন্দোলন দিবস
* আন্তর্জাতিক মাতৃভাষা দিবস
* মোদের গরব
* বাংলা ভাষা আন্দোলনের শিল্পসম্মত চিত্রায়ন
* একুশের গান
* শহীদ স্মৃতিসৌধ
* পূর্ব বাঙলার ভাষা আন্দোলন ও তৎকালীন রাজনীতি
* ভাষা শহিদ স্টেশন, শিলচর
* শিলচর কেন্দ্রীয় শহীদ মিনার
* ভাষা স্মৃতিস্তম্ভ
* ইবি শহীদ মিনার

 |